Ostemand klager: Vil have lov til at sælge de op til 20 år gamle stærkt fordærvede oste

Værsgo: Oste-skeptikere får hermed serveret et stinkende godt argument for også i fremtiden at takke nej til blåskimmel, gorgonzola, roquefort, danbo, blåskimmel og så videre.

For kun fordi fødevaremyndighederne greb ind, blev 272 kasser med op til 20 år gamle fordærvede oste beslaglagt. Ellers var de blevet solgt til besøgende på sjællandske kræmmer-markeder denne sæson.

Artiklen fortsætter under billedet...



Foto: Fødevarestyrelsen

Forleden blev det store parti ost opdaget hos Dyvelslyst Specialiteter Kirke Såby vest for Roskilde, hvor ostemanden Jan Hansen er stolt at sine produkter.

- Jeg kalder mine gamle brune oste for ’Grauballemanden’, fordi de ligner ham. Nogle er 10 år gamle, andre 20 år gamle. De fejler intet og kan næsten holde sig for evigt, siger han.

Ostemanden sammenligner sine oste med Grauballemanden. Foto: Ole Lind / Jyllands-Posten

Men Fødevarekontrollen er ikke helt enig i at produkterne er fine.

Artiklen fortsætter under billedet...



Foto: Fødevarestyrelsen

- Ostene er uegnede som menneskeføde, for skimmelvæksten er helt ude af kontrol - og dermed er der risiko for dannelse af toksiner (giftstoffer, red.), som kan gøre skade på menneskers organer, siger Fødevarestyrelsens sektionsleder Martin Birch Hansen.

- Så derfor er produkterne vurderet til ikke at være fødevarer. Så de skal destrueres, siger han.

Han forsikrer om, at Fødevarestyrelsen udmærket ved, at mange oste fint kan lagres længe og fint kan være med skimmel.

- Men her er skimmelvæksten altså helt ude af kontrol. Ostene er risikable at spise, siger sektionslederen.

Artiklen fortsætter under billedet...



Foto: Fødevarestyrelsen

I en kontrolrapport skriver Fødevarestyrelsen, at ostene i de 272 kasser ’fremstår med belægninger af skimmel - herunder hvide og grønne - nærmest med pels. Massivt angreb af ostemider herunder ved berøring støver det kraftigt.

Ekstra Bladet har fået aktindsigt i Fødevarekontrollens billeder, som viser, hvorledes millioner af mikroskopiske brune ostemider mæsker sig i ostene, hvorpå de udgør noget, der ligner et brunt lag støv.

Artiklen fortsætter under billedet...



Foto: Fødevarestyrelsen

Billederne viser også, at der blev fundet toast-ost i skiver, som var mindst holdbare til februar 2009 - samme tidspunkt, hvor USA oplyste, at man ville trække sine soldater ud af Irak.

Artiklen fortsætter under billedet...



Foto: Fødevarestyrelsen

Ostemanden: Vi kører en retssag

- Jan Hansen fra Dyvelslyst Specialiteter, hvad siger du til, at Fødevarekontrollen har besluttet, at ostene skal beslaglægges og destrueres, fordi de udgør en sundhedsfare.

- Det kommer de ikke til at bestemme. Vi kører en retssag på det. Jeg er helt uenig med dem.

- Hvorfor?

- Fordi ostene ikke fejler noget. Hvis mine oste skal beslaglægges, skal alt ost, der findes på danske mejerier, beslaglægges. Der skal ikke gælde andre regler for mig, end der gør for mejerier i eksempelvis Jylland.

- Men ifølge billederne kan noget tyde på, at ostene ikke har det så godt og at skimmelvæksten er ude af kontrol?

- Jamen det er sådan, oste ser ud. Man renskærer dem bare og kommer nyt film på. Fødevarekontrollen har ikke gjort indsigelser i 10 år, så det er besynderligt, at det pludselig sker.

- Kan du give mig ret i, at ostene ser dårlige ud?

- Ja, for folk, der ikke har forstand på det, eksempelvis Fødevarestyrelsen.

- Hvad med de skive-skårede plast-indpakkede toastostskiver, som var holdbare til februar 2009?

- Ja, okay. Det var en fejl. De burde have været kasseret.

Foto: Fødevarestyrelsen

Der blev fundet kassevis af gamle oste, der var massivt angrebet af små brune ostemider, der tilsammen udgør, hvad der ligner et støvlag. Foto: Fødevarestyrelsen

Foto: Fødevarestyrelsen

Nogle oste sejlede i en klæbrig masse. Foto: Fødevarestyrelsen.

Foto: Fødevarestyrelsen

Foto: Fødevarestyrelsen

Foto: Fødevarestyrelsen